บจ.ไทย โดดเด่นบนเวทีโลก
นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย เปิดเผยว่า ปีนี้บริษัทจดทะเบียนไทย (บจ.ไทย) มีความโดดเด่นระดับโลกด้านความยั่งยืน ซึ่งจากการประกาศรายชื่อบริษัทที่เป็นสมาชิกของดัชนีความยั่งยืนดาวโจนส์ (Dow Jones Sustainability Indices : DJSI) ประจำปีนี้ มี บจ.ไทยถึง 19 บริษัทที่ได้รับคัดเลือกเป็นสมาชิกของดัชนี DJSI โดย บจ.ไทย 5 แห่ง ได้คะแนนเป็นที่หนึ่งด้านความยั่งยืนใน 5 กลุ่มอุตสาหกรรม เป็นอันดับสองรองจากประเทศสหรัฐฯ ได้แก่ บริษัท บ้านปู จำกัด (มหาชน) หรือ BANPU ในกลุ่มถ่านหิน, บริษัท ไออาร์พีซี จำกัด (มหาชน) หรือ IRPC ในกลุ่มการกลั่นและการตลาดน้ำมัน, บริษัท ปตท.จำกัด (มหาชน) หรือ PTT ในกลุ่มน้ำมัน ขณะที่บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS, ธนาคารไทยพาณิชย์ จำกัด (มหาชน) หรือ SCB เป็น 2 บริษัทที่ได้รับการคัดเลือกเข้าใหม่ในปีนี้,ประเทศไทยเป็นที่หนึ่งในประเทศที่มีบริษัทจดทะเบียนไทยได้รับคัดเลือกเป็นสมาชิกเพิ่มขึ้นสูงสุดในตลาดเกิดใหม่ทั่วโลก (DJSI Emerging Markets) ตอกย้ำจุดแข็งในการขับเคลื่อนเศรษฐกิจ และการสร้างอนาคตของประเทศ โดย 19 บจ.ไทยที่ได้รับคัดเลือกเป็นสมาชิกของดัชนีความยั่งยืน DJSI ได้แก่ AOT, BANPU, CPALL, CPF, CPN, HMPRO, IRPC, IVL, KBANK, MINT, PTT, PTTEP, PTTGC, SCC, TOP, TRUE, TU, BTS และ SCB,นายภากร กล่าวว่า การที่ 19 บจ.ไทยได้รับการยอมรับในระดับโลก ให้เป็นสมาชิกของดัชนีความยั่งยืน DJSI ซึ่งเป็นจำนวนสูงสุดในอาเซียนต่อเนื่องเป็นปีที่ 5 นับตั้งแต่ปี 2557 ในจำนวนนี้มี 5 บจ.ไทย ได้รับคะแนนสูงสุดเป็นที่หนึ่งของโลกด้านความยั่งยืนใน 5 กลุ่มอุตสาหกรรม ที่มีความโดดเด่นด้านความยั่งยืน ส่วนใหญ่อยู่ในกลุ่มพลังงานที่มีบทบาทสำคัญในการพัฒนาเศรษฐกิจและสังคมให้เติบโตตลอด 3 ทศวรรษที่ผ่านมา และเป็นกลุ่มบริษัทที่ประกอบธุรกิจ เพื่อยกระดับคุณภาพชีวิตและความเป็นอยู่ที่ดี (market of well-being),บริษัทเหล่านี้ถือเป็นรากฐาน และเป็นพลังสำคัญในการขับเคลื่อนและพัฒนาตามยุทธศาสตร์ไทยแลนด์ 4.0 ให้มีความ มั่นคง มั่งคั่ง ยั่งยืน โดยเฉพาะการพัฒนาเขตเศรษฐกิจพิเศษภาคตะวันออก และการประกาศรายชื่อสมาชิกในกลุ่ม DJSI ครั้งนี้จะมีผลตั้งแต่วันที่ 24 ก.ย.นี้ โดยจะมีการทบทวนและประกาศรายชื่อสมาชิกในกลุ่ม DJSI ในเดือน ก.ย.ของทุกๆปี.
ปีนี้บริษัทจดทะเบียนไทย (บจ.ไทย)มีความโดดเด่นระดับโลกด้านความยั่งยืน ซึ่งจากการประกาศรายชื่อบริษัทที่เป็นสมาชิกของดัชนีความยั่งยืนดาวโจนส์ ประจำปีนี้ มี บจ.ไทยถึง 19 บริษัทที่ได้รับคัดเลือก
บริษัทจดทะเบียนไทย,DJSI,บริษัทสมาชิกของดัชนี DJSI,ภากร ปีตธวัชชัย,ไทยแลนด์ 4.0